Diari Oficial de la Generalitat Valenciana


Sumari del DOGV 6078, del 13-08-2009 (2009/9060)

RESOLUCIÓ de 3 de juliol de 2009, de la Conselleria d'Economia, Hisenda i Ocupació, per la qual s'autoritza determinada generació de crèdit, per un import de 450.000 euros, en el capítol 4 del programa 315.10, Condicions de Treball, Cooperativisme i Economia Social, que implica la inclusió d'una línia de subvenció per este import en el seu annex de transferències corrents. Expedients núm. 06.005/09-115 i 06.010/09-116.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6078

Data del DOGV
:   13-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9060


Data del document
:   03-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 3 de juliol de 2009, de la Conselleria d'Economia, Hisenda i Ocupació, per la qual s'autoritza determinada generació de crèdit, per un import de 450.000 euros, en el capítol 4 del programa 315.10, Condicions de Treball, Cooperativisme i Economia Social, que implica la inclusió d'una línia de subvenció per este import en el seu annex de transferències corrents. Expedients núm. 06.005/09-115 i 06.010/09-116. [2009/9060]  
El pressupost del programa 315.10, Condicions de Treball, Cooperativisme i Economia Social, inclou la línia T7351, dotada amb 250.000 euros per al Pla d'ajudes al sector tèxtil. Este pla, iniciat en el passat exercici, és conseqüència del Reial Decret 5/2008, que va establir mesures per a facilitar l'adaptació laboral del sector tèxtil i de la confecció, per mitjà de la concessió de subvencions que es financen a càrrec del pressupost del Servici Públic d'Ocupació Estatal. Una vegada conegut l'import assignat a la Comunitat Valenciana per a estes actuacions en l'exercici 2009, així com la part que serà gestionada per la Direcció General de Treball, Cooperativisme i Economia Social, que ascendix a 350.000 euros, cal generar crèdits per la diferència, així com modificar la qualificació pel seu origen dels fons que financen la línia esmentada.   
D'altra banda el Reial Decret 100/2009 de 6 de febrer, establix mesures per a facilitar l'adaptació laboral del sector de fabricació i components del calçat, adoberia i marroquineria, per mitjà de la concessió de subvencions que, igual que el relatiu al sector tèxtil, es financen a càrrec del pressupost del Servici Públic d'Ocupació Estatal i la gestió del qual, en l'àmbit de la Comunitat Valenciana correspon al SERVEF i a la Conselleria d'Economia, Hisenda i Ocupació.  
L'import assignat a la Comunitat Valenciana, a través del SERVEF, ascendix a 2.650.000 euros dels quals 350.000 euros corresponen a les subvencions especials a majors de 55 o més anys, i són estes últimes les que seran gestionades per la Conselleria d'Economia, Hisenda i Ocupació a través del programa 315.10, per a la qual cosa el SERVEF transferirà este import i, en conseqüència, cal generar-lo en el capítol 4 del programa esmentat, així com incloure la línia de subvenció corresponent en el seu annex de transferències corrents.  
A este efecte i en virtut del que disposen els articles 17 i 19 de la Llei 17/2008 de Pressupostos de la Generalitat per al 2009, resolc:  
Primer  
S'autoritza l'augment del pressupost d'ingressos, en l'aplicació 36.53.917.23 «Transferències corrents d'entitats autònomes de la GV. SERVEF», per un import de 450.000 euros.  
Segon  
S'autoritza la generació de crèdit en l'aplicació 04.72.98.176.81.1, per un import de 450.000 euros.  
Tercer  
S'autoritzen les modificacions següents en l'annex de transferències corrents del programa 315.10, Condicions de Treball, Cooperativisme i Economia Social:  
a) Incrementar la dotació de la línia de subvenció genèrica T7351 «Plans d'Ajudes Sector Tèxtil», amb el detall següent:  
b) Inclusió de la línia de subvenció T7358, amb l'import i les dades descriptives que es detallen a continuació:  
  
València, 3 de juliol de 2009.- El vicepresident segon del Consell i conseller d'Economia, Hisenda i Ocupació: Gerardo Camps Devesa.  
